Кыргыз Республикасынын

Билим берүү жана илим министрлигинин

2021-жылдын«\_\_» *\_\_\_\_\_\_\_\_\_*№\_\_\_\_\_\_\_\_

буйругунан тиркеме

**КЫРГЫЗ РЕСПУБЛИКАСЫНЫН БИЛИМ** **БЕРҮҮ ЖАНА ИЛИМ МИНИСТРЛИГИ**

**ЖОГОРКУ КЕСИПТИК**

**БИЛИМ БЕРҮҮСҮНҮН МАМЛЕКЕТТИК БИЛИМ БЕРҮҮ СТАНДАРТЫ**

 **БАГЫТ: 520400 География**

 **Квалификация: Бакалавр**

 Бишкек 2021

1. **Жалпы жоболор**

**1.1.** Жогорку кесиптик билим берүүнүн **520400 - География** багыты боюнча ушул Мамлекеттик билим берүү стандарты "Билим берүү жөнүндө" Кыргыз Республикасынын Мыйзамына жана Кыргыз Республикасынын Өкмөтү билим берүү жаатындагы аныктаган тартипте башка ченемдик укуктук актыларына ылайык, Кыргыз Республикасынын билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер Кабинети аныктаган тартипте бекитилген.

Бул Мамлекеттик билим берүү стандартын аткаруу бакалаврларды даярдоо боюнча кесиптик билим берүү программаларды ишке ашыруучу бардык жождор үчүн менчигинин түрүнө жана ведомстволук таандыктыгына карабастан милдеттүү болуп эсептелет.

**1.2.** Ушул Жогорку кесиптик билим берүүнун мамлекеттик билим берүү стандартында «Билим берүү жөнүндө» Кыргыз Республикасынын Мыйзамына жана Кыргыз Республикасы тарабынан белгиленген тартипте кабыл алынган жогорку кесиптик билим берүү жаатындагы эл аралык келишимдерге ылайык терминдер жана аныктамалар пайдаланылат:

* **негизги билим берүү программасы** - максаттарды, күтүлүүчү натыйжаларды, даярдоонун тийиштүү багыты боюнча билим берүү процессии ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;
* **даярдоонун багыты** - ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;
* **профиль -** негизги билим берүү программасынын конкреттүү бир түргө багытталышы жана (же) кесиптик иш объекти;
* **компетенция** - окуучунун аныкталган бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);
* **бакалавр -** магистратурага кирүүгө жана кесиптик иш менен алектенүүгө укук берген жогорку кесиптик билимдин квалификациялык денгээли;
* **магистр —** аспирантурага жана (же) базалык докторантурага (РhD/профили боюнча) жана кесиптик иш менен алектенүүгө укук берген

жогорку кесиптик билимдин квалификациялык деңгээли;

- **кредит (**зачеттук бирдик) - негизги кесиптик билим берүү программасынын эмгек сыйымдуулугунун шарттуу өлчөмү;

окутуунун натыйжалары — негизги билим берүү программасы/модулу боюнча окуунун натыйжасында ээ болгон компетенциялар;

- **жалпы илимий компетенциялар** - кесиптик иштин бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет: окуу, талдоо жана синтез кылуу ж. б. жөндөмдүүлүк;

- **инструменттик компетенция** - когнитивдик жөндөмдү, идеяларды жана ойлорду түшүнүү жана пайдалана билүү жөндөмдөрүн камтыйт; методологиялык жөндөм, айлана-чөйрөнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жөндөмү; технологиялык жөндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр; лингвистикалык жөндөмдөр, коммуникациялык компетенция;

- **социалдык-инсандык жана жалпы маданий компетенциялар** — ой- сезимдерин жана мамилесин билдирүүгө, сын көз менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байланыш жана кызматташуу процесстерине, топтор менен иштеше билүүгө, социалдык жана этикалык милдеттемелерди кабыл алууга байланышкан жөндөмдөр;

**кесиптик стандарт** - кесиптик иштин конкреттүү түрүнүн чегинде анын мазмунуна жана сапатына карата талаптарды белгилөөчү, кызматкер кайсы иште болсо да, кайсыл уюмда болсо да өзүнүн ордун татыктуу ээлеш үчүн кызматкерде болушу милдеттүү болгон квалификациянын сапаттык деңгээлин баяндаган негиз түзүүчү документ.

**1.3. Кыскартуулар жана белгилөөлөр**

Ушул Мамлекеттик билим берүү стандартында төмөндөгү кыскартуулар колдонулат:

МББС - Мамлекеттик билим берүү стандарты;

ЖКББ - жогорку кесиптик билим берүү;

НББП - негизги билим берүү программасы;

ОМБ - окуу-методикалык бирикме;

НББП ДЦ - негизги билим берүү программасынын дисциплиналарынын цикли;

ЖИК - жалпы илимий компетенциялар;

ИК - инструменталдык компетенциялар;

КК - кесиптик компетенциялар;

СИЖМК - социалдык-инсандык жана жалпы маданий компетенциялар.

**2. Колдонуу тармагы**

**2.1.** Ушул Жогорку кесиптик билим берүүнун мамлекеттик билим

берүү стандарты **520400 - География** (тизме боюнча коду - багыттын толук аталышы)

бакалаврларды даярдоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу- методикалык документтерди иштен чыгуу Кыргыз Республикасынын аймагында бакалаврларды даярдоонун тийиштүү багыты боюнча лицензиясы бар менчигинин түрүнө жана ведомстволук таандыктыгына карабастан бардык жогорку кесиптик билим берүү уюмдарынын (мындан ары - жождор) жогорку кесиптик билим берүүнун негизги билим берүү программаларын өздөштүрүү сапатын баалоо үчүн негиз болуп эсептелет.

**2.2.** **520400 –География б**агыты боюнча негизги пайдалануучулар төмөнкүлөр болуп саналат:

- жождордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- жождун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

- тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- аткаруу бийлигинин жогорку кесиптик билим берүү системасында мыйзамдардын сакталышына контролду камсыз кылуучу, жогорку кесиптик билим берүү чөйрөсүндө билим берүү программаларын жана уюмдарын аккредитациялоочу агенттиктер сапатка контролду жүзөгө ашыруучу ыйгарым укуктуу мамлекеттик органдары.

**2.3. Абитуриенттердин даярдыгынын деңгээлине талаптар.**

**2.3.1.** "Бакалавр" квалификациялык даражасын алуу менен жогорку кесиптик билим алууга талапкер абитуриенттин билим деңгээли - жалпы орто билим же кесиптик орто (же кесиптик жогорку) билим.

**2.3.2**. Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**2.3.3.** Искусство жана дене тарбия жаатындагы бакалаврларды даярдоого кабыл алууда жогорку окуу жайы кесиптик багыттагы кошумча кирүү сынактарын өткөрүү укугуна ээ.

**3. Даярдоонун багыттарынын жалпы мүнөздөмөсү**

**3.1.** Кыргыз Республикасында **520400 – География** даярдоо багыты боюнча төмөнкүлөр ишке ашырылат:

- бакалаврларды даярдоо боюнча ЖКББ НББП;

- магистрлерди даярдоо боюнча ЖКББ НББП.

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "бакалавр" квалификациясын ыйгаруу менен жогорку билими тууралуу диплом берилет.

Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "магистр" квалификациясын ыйгаруу менен жогорку билими тууралуу диплом берилет.

Бакалаврларды даярдоо багытынын алкагында ЖКББ НББП профилдери жож тарабынан квалификациянын (эгер болсо) тармактык/сектордук алкактарынын негизинде аныкталат

**3.2.** Жалпы орто билимдин базасында күндүзгү окутуу формасында

Бакалаврларды **520400 – География** (тизме боюнча код - багыттын толук аталышы)

даярдоо боюнча ЖКББ НББП өздөштүрүүнүн ченемдик мөөнөтү 4 жылдан кем эмес убакьггты түзѳт.

Окутуунун күндүзгү-сырткы (кечки) жана сырткы формалары боюнча, ошондой эле окутуунун ар кандай формалары айкалыштырылган учурларда бакалаврларды даярдоо боюнча ЖКББ НББП өздөштүрүү мөөнөттөрү жож тарабынан күндүзгү окутуу формасында белгиленген ченемдик мөөнөткө карата алты айдан бир жылга чейин көбөйтүлөт.

Тийиштүү профилдеги орто кесиптик билими же жогорку кесиптик билими бар адамдарга бакалаврларды даярдоо боюнча ЖКББ НББП төздетилген профаммасы боюнча өздөштүрүүгө укук берилет. Төздетилген профаммаларды ишке ашырууда окуунун мөөнөтү студент билим берүүнун башка профаммасы боюнча орто кесиптик билимди жана (же) жогорку билимди алып жаткам учурда айрым Дисциплиналар (модулдар) жана (же) айрым практикалар боюнча окутуунун натыйжалары боюнча толук же жарым-жартылай кайра аттестациялоонун (кайра зачет тапшыруунун) жыйынтыгы менен аныкталат.

Орто кесиптик билим берүү просЬилинин жогорку кесиптик билим берүү профилине шайкештиги жож тарабынан өз алдынча аныкталат.

Күндүзгү окутуу формасында орто кесиптик билимдин базасында бакалаврларды даярдоо боюнча ЖКББ НББП өздөштүрүү мөөнөтү төздетилген программаларды ишке ашыруунун алкагында 3 жылдан кем эмес убакытты түзөт.

Билим алуунун формасына карабастан жеке окуу планы боюнча окутууда окуунун мөөнөтун жож өз алдынча аныктайт.

Ден соолугунун мүмкүнчүлүгү чектелүү адамдарды жеке окуу планы боюнча окутууда жож мөөнөттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

Бакалаврларды жана магистрлерди даярдоо багыты боюнча ЖКББ ПББП өздоштуруунун башка ченемдик мөөнөттөрүн Кыргыз Республикасынын Министрлер Кабинети тарабынан белгиленет.

**3.3.** Бакалаврларды даярдоонун ЖКББ НББП өздөштүрүүнүн жалпы эмгек сыйымдуулугу 240тан кем эмес кредитке барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу бОтан кем эмес кредитке барабар.

Бир окуу семестринин эмгек сыйымдуулугу ЗОдан кем эмес кредитке барабар (окуу процесси эки семестрлик болуп курулган учурда).

Бир кредит студенттин окуу ишинин 30 саатка эквиваленттүү (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан учурдагы эмгек сыйымдуулугу окуу жылында 48ден кем эмес кредитти түзөт.

**3.4.** ЖКББ НББПнын инсанды окутуу жана тарбиялоо жаатындагы даярдоонун **520400 - География** багыттары боюнча максаттары.

**3.4.1. ЖКББ НББПнын окутуу жаатындагы даярдоонун 520400 - География багыты боюнча максаты болуп эсептелинет: география бул:**

Билимдердин, техникалык каражаттардын, геокомпоненттерди, табигый жана антропогендик геосистемаларды изилдөө методдоруна жана изилдѳѳ жолдоруна ээ болгон , айлана-чөйрөгө тийгизген таасирин көзөмөлдөөгө жана башкарууга, жаратылыш ресурстарын сарамжалдуу пайдаланууга жана көбөйтүүгө, туруктуу социалдык-экономикалык жана саясий өнүгүүсүн камсыз кылган жогорку квалификациялуу адистерди даярдоо. педагогикалык профилдин тийиштүү билим берүү жана кесиптик программасына ѳздѳштүрсѳ - педагогикалык ишмердүүлүк менен да алектене алат.

**3.4.2.** ЖКББ НББПнын инсанды тарбиялоо жаатындагы даярдоонун**520400 - География** багыты боюнча максаты болуп эсептелинет:

 студенттердин социалдык-инсандык сапаттарын калыптандыруу жаатындагы максаттары түзүлөт: максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, толеранттуулук, алардын жалпы маданиятын жогорулатуу ж.б.

**3.5. Бүтүрүүчүлөрдүн кесиптик иш чөйрөсү.**

Бүтүрүүчүлөрдүн кесиптик иш чөйрөсү даярдоо багыты боюнча төмөнкүлөрдү камтыйт: **520400 - География**

Кесиптик стандарт жана квалификациянын (эгер болсо) тармактык/сектордук алкактарын зеке алуу менен бакалаврлар даярдалуучу кесиптик чөйрөсү тизмеленет).

Бүтүрүүчүлөрдүн билиминин жана алынган компетенцияларынын деңгээли кызматкердин квалификациясынын талаптарына ылайык келген шартта алар кесиптик иштин башка тармактарында жана (же) чөйрөлөрүндө кесиптик ишти жүзөгө ашыра алат.

* Долбоордук, аналитикалык, изилдөөчүлүк, илимий-изилдөөчүлүк, өндүрүштүк, маркетингдик, эксперттик, консалтингтик институттар, бюролор, борборлор, департаменттер, фирмалар, компаниялар, мамлекеттик корпорациялар ж.б.;
* Республикалык жана регионалдык жаратылышты коргоо уюмдары, өзгөчө кырдаалдар министрлиги, экономикалык өнүгүү министрлиги, өнөр-жай жана соода министрлиги, Транспорт министрлиги, Айыл чарба министрлиги, Саламаттыкты сактоо министрлиги, Спорт жана туризм комитети, Билим берүү жана илим министрлиги;айыл өкмөтү, акимчилик;
* Академиялык жана ведомстволук илимий изилдөө уюмдары;
* Жогорку, атайын орто жана кошумча орто билим берүү системалары, жалпы орто билим берүү жана эл агартуу системалары;
* Массалык маалымат каражаттары, журнал, газет жана Интернет булактары;
* Чет элдик фирмалардын, компаниялардын, фонддордун өкүлчүлүктөрү жана филиалдары;
* Коомдук уюмдар жана фонддор.

**3.6. Бүтүрүүчүлөрдүн кесиптик иш объектилери.**

Бүтүрүүчүлөрдүн кесиптик ишинин **520400 - География**багыты боюнча объектилери болуп төмөнкүлөр эсептелишет:

* Табигый, антропогендик, табигый-чарбачылык, эколого-экономикалык, өндүрүштүк, социалдык, рекреациялык, коомдук территорриялдык системалар жана түзүлүштөр, глобалдык, улуттук, регионалдык жана жергиликтүү деңгээлде, ошондой эле мамлекеттин ар кайсы масштабда пландаштыруу жана тескөө;
* Аймактык пландоо, долборлоо жана прогноздоо
* Чарбачылык иштердин бардык формасы боюнча географиялык экспертиза жүргүзүү;
* Геоэкологиялык, географиялык, социалдык-экономикалык мониторинг социалдык-экономикалык өнүгүү боюнча максаттууу республикалык жана региондук программалар
* Миграциалык жана этномаданияттык процесстер;
* Табигый жана маданий эстеликтердин объектилери, туризм;
* Билим берүү, эл агартуу, калктын саламаттыгын сактоо;

3.7.**520400 -География** багытында даярдалган бакалаврлар төмөнкү кесиптик иштерге даярдалуусу зарыл;

* Долбоордук, өндүрүштүк, изилдөөчүлүк, аналитикалык;
* Илимий изилдөөчүлүк;
* Көзөмөлдөө, ревизиялык;
* Администрациялык башкаруучулук;
* Педагогикалык (багыттагы талапка жооп берүүчү кесиптик программаны өздөштүргөндө).

География багытындагы бакалаврларды даярдоодо жаратылыш ресурстарын сарамжалдуу пайдалануу боюнча шаарлардын жана ар кайсы деңгээлдердеги аймактардын өнүгүүүсү боюнча комплекстик, экспедициялык, комералдык изилдөөгө катышууга даярдоо жана географиялык жана экологиялык ар түрдүү долбоорлорго экспертиза жасоого, региондорго комплекстүү баа берүүгө территориялдык пландоого, долборлоого жана прогноздоого катышууга даярдоо.

Негизинен бүтүрүүчү даярдалып жаткан кесиптик иштин конкреттүү түрлөрү кызыктар иш берүүчүлөр менен бирдикте тийиштүү кесиптик стандартты (эгер болсо) негизинде жогорку окуу жайы тарабынан иштелип чыгуучу анын билим берүү программасынын мазмунун аныкташы керек.

**3.8.** Бүтүрүүчүлөрдүн кесиптик ишинин милдеттери (кызыктар иш берүүчүлөрдүн катышуусу менен иштелип чыгылат) жана кесиптик стандарттын (эгер болсо)

**А)долбоордук, өндүрүштүк, изилдөөчүлүк жана аналитикалык иштер боюнча;**

* Жаратылыш ресурстарын жана жаратылыш шарттарын пайдалануу жана сактап калуу боюнча практикалык сунуштарды иштеп чыгуу, жаратылышты коргоо боюнча иш чараларын долборлоо;
* Региондордо чарбачылык иштерди экологиялык-экономикалык жактан оптимизациялоо, экологиялык кырсыктарды азайтуу боюнча иш чараларды даярдоо, жаратылыш компоненттеринин жана регионалдык диогностиканын мониторинги, ландшафтык долбоорлор;
* Тематикалык карталардын жана геоинформациялык маалыматтардын базасын түзүү, өлкөнү, региондорду жана шаарларды физикалык географиялык жана социалдык-экономикалык жактан баа берүү;
* Кыргызстандын региондорунун социалдык экономикалык өнүгүүсүн талдоо, фирмалардын, мекемелердин жана корпорациялардын башкаруу иш-аракеттерин жана мониторингинин географиялык аспектисин иштеп чыгуу, ар түрдүү долбоорлорду талдоо үчүн экономикалык географиялык жана физикалык географиялык экспертизаларды жүргүзүү;
* Территориялдык долборлоо, шаар куруу жана ландшафтык пландоо, этномаданияттык, миграциялык, демографиялык процесстерди социалдык экономикалык жактан маниторинг жүргүзүү Туристик, рекреациялык системаларды долборлоого, туристик жана рекреациялык маршруттарды иштеп чыгуу, туризмди өнүктүрүүнүн регионалдык жана жергиликтүү программалары,
* инженердик, географиялык маселелерди чечүү;

**Б) илимий изилдөө**;

* Адистердин квалификациялуу илимий кызматкерлердин жетекчилиги астында;
* Глобалдык, улуттук, регионалдык жана тармактык маселелер боюнча , **анын ичинде климаттын ѳзгѳрүшүн** комплекстик изилдөөлөрдү жүргүзүү;
* Адистердин жана илимий квалификациялуу жетекчилик астында туруктуу өнүгүүгө байланыштуу айлана-чөйрөгө тийгизген таасирине баа берүү, коом менен жаратылыштын катнашындагы жана айлана-чөйрөнү коргоо маселелерине баа берүү жана ачып көрсөтүү, экологиялык географиялык маселелерди чечүү;
* Адистердин жана илимий квалификациялуу жетекчилердин астында геосистеманын мейкиндик түзүлүшүнүн пайда болуу, таралуу закон ченемдүүлүгүн талдоо, калкка жана чарбачылыкка баа берүү, коомдун жашоосунун уюштуруу формасына, геосистемалардын өнүгүүсүн талдоо жана прогноздоо жана талдоо, ар кайсы деңгээлдеги табыгий территориялдык, социалдык-экономикалык системаларга, коомдун территориялдык уюштурулушуна жана өндүргүч күчтөрдүн орун алуусуна баа берүү;
* Адистердин жана илимий квалификациялуу жетекчилердин астында территориянын туристик, рекреациялык потенцияларына баа берүү,

**В) көзөмөлдөө-ревизиялык жана эксперттик иш боюнча**

* Ар түрдүү долборлорго комплекстик, географиялык экспертиза жүргүзүү үчүн иш кагаздардын даярдоо;
* Социалдык-экономикалык жана экологиялык аудит боюнча көзөмөлдөө ревизиялык ишке катышуу;
* Калктын жашоосунун сапаты боюнча стандарттарды киргизүүгө жана иштеп чыгууга;
* Мекемелердин, уюмдардын жана ведомстволордун тигил же бул жаратылыш шарттарын жана ресурстарды, транспорт, өндүрүш, изилдөө, ландшафтык экологиялык иш-чаралар боюнча долбоорлоруна эксперттик корутундуну даярдоо жана ага катышуу;

**Г) административдик башкаруу иштер боюнча**

* Административдик башкаруу органдарынын иштерине катышуу;
* Мамлекеттик башкаруу бийлик тармактары менен бирдикте социалдык экономикалык, миграциялык, демографиялык, жаратылышты коргоо боюнча иш чараларга катышуу;

**Д) педагогикалык иштер боюнча**

* Орто билим берүү мектептерде, лицейлерде, гимназияларда, коллеждерде тиешелүү педагогикалык багыттардагы билим жана профессионалдык программаларды өздөштүргөндөн кийин окуу жана тарбия иштерин жүргүзүү;

**4. НББПны ишке ашыруунун шарттарына карата жалпы талаптар**

**4.1.**Жождун НББПны ишке ашыруудагы укуктарына жана милдеттүүлүктөрүнө карата жалпы талаптар.

**4.1.1**. Жождор даярдоонун багыты боюнча НББПны өз алдынча иштеп чыгышат. НББП Кыргыз Республикасынын даярдоо багыттары боюнча тийиштүү мамлекеттик билим берүү стандартынын негизинде иштелип чыгат жана жождун окумуштуулар кеңеши тарабынан бекитилет.

Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, жождо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен 5 жылда бир жаңылап турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегиялардын иштелмесинде;

- билим берүү программаларын мезгил-мезгили менен рецензиялоонун мониторингинде;

- так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү өтүү тартиптеринин иштелмелеринде;

- окутуучулук курамдын сапатын жана компетенттүүлүгүн камсыз кылууда;

- бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлүндө, мунун ичинде окуп жаткандарды сурап билүү жолу менен;

- өзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча өзүн өзү изилдөөнү үзгүлтүксүз жүргүзүүдө;

- коомчулукту өзүнүн изилдөөлөрүнүн жыйынтыктары, пландары, жаңылоолору тууралуу маалымдоодо.

**4.1.2.** Студенттерди жана Бүтүрүүчүлөрду даярдоонун сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалоочу каражаттардын базасы жож тарабынан иштелип чыгат жана бекитилет.

Студенттерди жана Бүтүрүүчүлөрдү аттестациялоого, Бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар жождун Бүтүрүүчүлөрүн жыйынтыктоочу мамлекеттик аттестациялоо жөнүндө жобону эске алуу менен аныкталат.

**4.1.3.** НББПны иштеп чыгууда жожду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) түзүү мүмкүнчүлүктөрү аныкталуусу керек. Жождун социалдык-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

Жож окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

**4.1.4.** Жогорку окуу жайынын НББПсы студенттин тандоосу боюнча дисциплинаны түзүүсү керек. Студенттин каалоосу боюнча дисциплиналарды түзүүнүн тартибин жождун окумуштуулар кеңеши аныктайт.

**4.1.5.** Жож студенттердин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

**4.1.6.** Жож НББПны түзүүдө студенттерди алардын укуктары жана милдеттүүлүктөрү менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

4**.2. Студенттин НББПны ишке ашыруудагы укуктарына жана милдеттүүлүктөрүнө карата жалпы талаптар**.

**4.2.1.** Студенттер студенттин тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

**4.2.2.** Студент өзүнүн жекече билим берүү траекториясын түзүүдө дисциплинаны тандоо боюнча жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

**4.2.3**. НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

**4.2.4.** Студенттер жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

**4.3.«**Жумасына аудиториялык сабактардын күндүзгү окуу формасындагы кѳлѳмү 54 саат, ЖКББнын деңгээлин жана даярдоонун багытынын спецификасын эсепке алуу менен мамлекеттик билим берүү стандартына ылайык аныкталат жана ар бир окуу дисциплинасын үйрөнүүгө бөлүнгөн жалпы көлөмдөн 50дѳн кем эмес пайызды түзөт.

 «Окуу сабагы боюнча өз алдынча иштөөгө бөлүнүүчү сааттарга ошол дисциплина (модуль) боюнча экзаменге даярданууга каралган убакыт кирет.»;

**4.4.** Күндүзгү-сырттан (кечки) окуу формасында аудитордук сабактардын көлөмү жумасына 16 сааттан аз болбошу керек.

**4.5**. Сырттан окуу формасында окутуучу менен сабак окуу мүмкүнчүлүгү студентке жылына 160 сааттан аз эмес көлөмдө камсыз кылынуусу керек.

**4.6.** Окуу жылындагы каникулдук убакыттын жалпы көлөмү 7 жумадан кем эмес болуусу зарыл, мунун ичинде кыш мезгилинде 2 жумадан кем эмес.

**5. Бакалаврларды даярдоонун НББПсынын талаптары**

5.1. Бакалаврды даярдоонун НББПсын өздөштүрүүнүн натыйжаларына коюлуучу талаптар,

Даярдоонун **520400- География** багыты боюнча

бүтүрүүчү НББПнын максаттарына жана ушул ЖКББнын мамлекеттик билим берүү стандартынын 3.4 жана 3.8-пункттарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек. Бакалаврды даярдоонун НББПсын өздөштүрүүнүн натыйжаларына карата талаптар.

а) универсалдык:

- **жалпы илимий (ЖИК):**

. Кургап турган дүйнө боюнча бирдиктүү илимий көз карашка ээ, жашоонун, маданияттын баалуулуктарын баамдай алганга жөндөмдүү , активдүү граджандык позицияга ээ, адамдарды сыйлай билет жана толеранттуу ЖИК-1 ;

- **инструменталдык (ИК):**

Мамлекеттик жана офицалдуу, ошондой эле чет тилинде ишмердүүлүк деңгээлинде жана иш жүзүндө сүйлөшө алат ИК-1;

Жумуш жана окутуу чөйрөсүндөгү татаал маселелерди чечүү үчүн маалыматтык технологияларды колдонуп, жаңы билимдерди алууга жана колдонууга жөндөмдүү ИК-2;

Кесиптик иш-аракеттерде ишкердик билимдерин жана жөндөмдөрүн колдоно алат ИК-3

- **социалдык-инсандык жана жалпы маданий (СИЖМК):**

Жеке адамдардын же топтордун кесиптик иш-аракеттеринде максаттарга жетүүнү камсыздай алат СИЖМК-1.

- **кесиптик (КК):**

Талаа шартында географиялык материалдарды чогултууга аны кайра анализдөөгө жана изилдөө иштерин жургүзүүгө даяр КК-1;.

Лабораторияларда, аналитикалык жана изилдөө борборунда, физикалык, экономикалык жана саясий география, геоморфология, биогеография, климатология, дүйнө таануу, эл аралык туризм, айлана чөйрөнү коргоо боюнча илим изилдөө багытында квалификациялуу адистердин, илимий жетекчилердин кол астында иштөөгө жөндөмдүү КК-2;

Изилдөө тематикасы боюнча илимий негизде адекваттуу кайра анализдеп чыгуу методдорун пайдалаланууга, анын ичинде климаттын ѳзгѳрүшүн, аларды анализдеп,синтездеп чыгууга,информация менен иштөөгө жөндөмдүү КК-3;

Талаа, лабораториялык жана табыгий шартта алгачкы чогулган жана изилдене турган материалдарды заманбап методдор менен иштөөгө жөндөмдүү КК-4;

Консалтингтик жана маркетингтик мекемелерге илимий изилдөөнүн жыйынтыгын, илимий отчетторду, аналитикалык справкаларды жана түшүнүк каттарды берүүгө жөндөмдүү КК-5;

Профессионалдык этикалардын негизги нормаларын билет КК-6;

Квалификациялуу адистердин, илимий кызматкерлердин жетекчилиги алдында жаратылышты пайдаланууга, жалпы жана жеке жаратылыш шарттарын жана ресурстарын сарамжалдуу пайдалануунун проблемаларын анализдөөгө жөндөмдүү КК-7;

Адистер жана квалификациялуу илимий кызматкерлердин жетекчилиги астында калктын жана чарбанын структурасынын түзүлүшүн,коомдун жашоо формаларынын пайда болуу закон ченемдүүлүктөрүн анализдөөгө,ар кандай денгээлдеги территориалдык социалдык – экономикалык системалардын өнүнүүсүн,коомдун территориялык жайгашышын анализдөөгө жана прогноздоого жөндөмдүү КК-8;

Квалификациялуу адистердин, илимий кызматкерлердин жетекчилиги алдында аймакка комплекстүү туристик- рекреациялык баа бере алат КК-9;.

Компетенциялардын тизмеги улуттук квалификациянын алкагынын,квалификациянын жана кесиптик стандарттын (эгер болсо) тармактык/сектордук алкактарынын негизинде аныкталат.

 Методикалык көрсөтмөлөргө, сунуштарга ылайык окутуунун жана тарбиялоонун методдорун жана каражаттарын тандоо, эмгек натыйжаларын жакшыртуу боюнча эмгек ишмердүүлүгүн көзөмөлдөө жөндөмүн көрсөтөт, кесиптик маселелерди чечүүдө оозеки жана жазуу жүзүндө ар кандай байланыш каражаттарын колдонот КК-10;

5.2. Бакалаврларды даярдоонун НББПнын түзүмүнө талаптар.

Профиль 5 наамдан ашпаган кошумча кесиптик компетенттүүлүк менен аныкталат жана ЖОЖ тарабынан өз алдынча аныкталат. Профилдердин тизмеси УМО тарабынан бекитилген.

Компетенттүүлүк тизмелери улуттук квалификациялык алкактын, тармактык / тармактык квалификациялык алкактын жана кесиптик стандарттардын (эгер бар болсо) негизинде аныкталат.

Бакалаврларды даярдоонун НББПнын түзүмү төмөнкүдөй блокторду
камтыйт:

1. блок «Дисциплиналар (модулдар)»;
2. блок «Практика»;
3. блок «Мамлекеттик жыйынтыктоочу аттестация».

**Бакалаврдын ЖБПнын түзүлүшү**

|  |  |  |
| --- | --- | --- |
| **Блок 1** | **Дисциплиналар**  | **165-210** |
| **ГСЭ****Блок -1** | 1. **Гуманитардык, социалдык жана экономикалык цикл**
2. **Табигый-илимий жана математикалык цикл**
3. **Профессионалдык цикл**

**Жыйынтыгы** | **20-35****15-20** 140-160165-210 |
| **Блок-2** | **Практика** | **15-28** |
| **Блок -3** | **Жыйынтыктоочу мамлекеттик аттестация** **Бардыгы** | **10-15****240** |
|  | **Билим программасынын жалпы эмгек карамжылоосу**  | **240** |

.

Жож мамлекеттик билим берүү стандартынын талаптарына ылайык
бакалаврды даярдоодогу НББПны иштеп чыгат жана улуттук квалификациянын алкактарына ылайык окутуунун натыйжаларына жетүүгө жоопкерчилик тартат.

Дисциплиналардын (модулдардын) топтомун жана алардын бакалаврды даярдоодогу НББПнын ар бир блогуна тиешелүү эмгек сыйымдуулугун жож улуттук квалификациянын алкактарында каралган
окутуунун натыйжаларынын жыйындысы түрүндө аны өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

**5.2. Б.1, Б.2 жана Б.3 негизги компоненттеринин жалпы эмгек сыйымдуулугу кеминде эмес 35% түзүшү керек.**

**5.2.1**. Бакалаврды даярдоодогу НББП төмөнкүлөрдү ишке ашырууну камсыздашы керек:

* гуманитардык, социалдык жана экономикалык циклдин милдеттүү дисциплиналарын, алардын тизмеги эмгек сыйымдуулугу Кыргыз Республикасынын билим берүү жана илим жаатындагы ыйгарым укуктуу мамлекеттик орган тарабынан аныкталат. Аталган дисциплиналардын мазмуну жана ишке ашыруу тартиби бакалаврды даярдоонун тиешелүү багыты боюнча ЖКББ мамлекеттик билим берүү стандарты менен белгиленет;

- кеминде 360 саат көлөмүндө дене тарбия жана спорт боюнча дисциплиналарды, алар өздөштүрүү үчүн милдеттүү болуп саналат, бирок кредиттерге которулбайт жана бакалаврды даярдоодогу НББПнын көлөмүнө киргизилбейт.

**5.2.2.** Практика» 2-блогу окуу практикасын (окуу – талаа, комплекстүү, зоналдык, таанышуучу, технологиялык, илимий-изилдөө иштери) жана өндүрүш практикасын (долбоордук, эксплуатациялык, педагогикалык, илимий-изилдөө иштери) камтыйт.

Жож бир же бир нече типтеги практиканы тандоого укуктуу, ошондой эле белгиленген кредиттердин чегинде кошумча типтеги практиканы белгилей алат.

**5.2.3.** «Мамлекеттик аттестация» 3-блогу мамлекеттик экзаменди тапшырууга даярдыкты жана тапшырууну, Бүтүрүүчү квалификациялык ишти аткарууну жана аны жактоону (эгерде жож Бүтүрүүчү квалификациялык ишти жыйынтыктоочу мамлекеттик аттестациянын курамына киргизген болсо) камтыйт.

**5.2.4.** Бакалаврды даярдоодогу НББПнын алкагында милдеттүү жана элективдүү бөлүк болот.

Бакалаврды даярдоодогу НББПнын милдеттүү бөлүгүнө улуттук квалификациянын алкактарынын деңгээлдерин эске алуу менен жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу дисциплиналар жана практикалар кирет.

Мамлекеттик аттестациянын көлөмүн эске албаганда милдеттүү бөлүктүн көлөмү бакалаврды даярдоодогу НББПнын жалпы көлөмүнөн 50 пайыздаи ашпоого тийиш.

Бакалаврды даярдоодогу НББПнын элективдүү бөлүгүндө студенттер тиешелүү багыт боюнча дисциплиналарды тандай алышат, ошондой эле башка багыттагы бакалаврларды даярдоодогу НББПнын дисциплиналарын тандоого жол берилет.

**5.2.5.** Жож ден соолугунун мүмкүнчүлүгү чектелүү адамдарга (алардын арызы боюнча) ден соолугунун абалы боюнча окууга каршы көрсөтмөлөр каралган НББПдан тышкары, бакалаврды даярдоодогу НББП боюнча окууга мүмкүнчүлүк берүүгө тийиш, анда алардын психофизикалык өнүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык көнүгүүсүн камсыз кылат.

**5.3. Бакалаврларды даярдоонун НББПсын ишке ашыруунун шарттарына карата талаптар.**

**5.3.1.** Окуу процессин кадрдык камсыз кылуу.

«Илимдин кандидаты же доктору деген окумуштуулук даражасы бар окутуучулар берген сабактардын, окуган лекциялардын угушу жалпы сабактардын санынан 40 пайызын түзүшү керек.

Кесиптик циклдин окутуучуларынын илимдин кандидаты, доктору окумуштуулук даражасы жана тийиштүү кесиптик чөйрөдө иш тажрыйбасы болушу керек.

Илимдин кандидаты, доктору даражасы бар окутуучулардын үлүшү ушул негизги билим берүү программасы боюнча билим берүү процессин камсыз кылып турган окутуучулардын жалпы санынын 40%ынан аз эмес болушу керек.Чет өлкөдөн доктордук ишин жактап келгендер сөзсүз түрдө бидин өлкөдө кабыл алынган талаптардан өтүшү зарыл.

**5.3.2.** Окуу процессин окуу-методикалык жана маалыматтык камсыз кылуу. Негизги окуу программасы окуу-методикалык документация жана окулган негизги курстар боюнча окуу материалдары менен камсыз болуусу зарыл. Бул окуу материалдар интернетте же жождун локалдык сетине болсо максатка ылайык.

Сабактан тышкаркы окуу методикалык материалдар менен камсыз кылынып, канча убакыт керек экендиги аныкталсын.

Электрондук библиотекалык системага кирүүгө кайсы жерде жүрбөсүн студентке мүмкүндүк түзүү керек.

Биздин өлкөнүн жана чет өлкөлүк жождор, мекемелер менен оперативдүү маалымат алмашуу Кыргыз Республикасынын законуна, интелектуалдык жеке менчикти коргоо закондорун сактоо менен жүргүзулүшү керек. Окуп жаткан студенттер заманбап профессионадык базаларга, информациалык справочниктерге жана издөө системаларына кирүүгө мүмкүндүктөрү болуш керек.

Бакалаврларды даярдоонун НББПсын ишке ашыруу ар бир студенттин маалыматтар базасына жана негизги билим берүү программасынын дисциплиналарынын толук тизмеси боюнча түзүлгөн китепканалык фонддорго жол алуусу менен камсыз кылынуусу керек. Жождун билим берүү программасы лабораториялык практикумдарды жана практикалык сабактарды (түзүлүүчү компетенцияларды эсепке алуу менен аныкталат) камтуусу зарыл.

**5.3.3. Окуу процессинин материалдык-техникалык базасы**

Бакалаврларды даярдоодогу НББПны ишке ашырууга мүмкүндүк берүүчу зарыл болгон материалдык-техникалык камсыздоонун төмөнкүдөй тизмеси көрсөтүлөт:

• информатика боюнча (көргөзмө куралдары, персоналдык компьютерлер 1:6);

• физика боюнча (көргөзмө куралдары, шаймандар );

• химия боюнча (көргөзмө куралдары, шаймандар );

• Картографическая лаборатория (көргөзмө куралдары, шаймандар)

• ГИС лаборатория (компьютерлер, ГИС программалары)

• Топурак – геоботаникалык лаборатория ( топурактын үлгүлорү, гербарийлер , осумдукту аныктоочу китептер, шаймандар)

• Окуу – талаа практикалары үчүн базалар ( студенттер жата турган жай, шаймандар )

2) башка жайлардын болушу:

• спорттук зал;

• библиотека (электрондук библиотека), интернетке кошулууга мүмкүнчүлүгү бар окуу залы;

• актовый зал.

3) ашкана жана медпунк.

* окуу кабинеттерин, компьютердик класстарды, практикалык жана лабораториялык сабактарды өткөрүү үчүн объекттерди жабдууга талаптар;
* полигондор, технологиялык лабораториялар, студиялар;
* маалыматтык жана телекоммуникациялык технологияларга жана тиешелүү технологиялык каражаттарга талаптар;
* зарылдыгына жараша ден соолугунун мүмкүнчүлүгү чектелүү окуп жаткандардын билим алышы үчүн атайын шарттар;
* бакалаврларды даярдоодогу ишке ашырылып жаткан НББПнын өзгөчөлүгүн эске алуу менен башка талаптар.

Окуу жана өндүрүш практикаларын өтүү үчүн жогорку окуу жайында адистештирилген полигон жана база болушу керек Жогорку окуу жайынын лабоаториясы заманбап жабдыктары жана сарптала турган материалдар менен жабдылышы керек. Лабораториялык практикумдар үчүн сөзсүз коллекциялык материал болушу керек. Коллекциалык материалдарды сактоо үчүн имарат, коллекцияларды жасоо үчүн атайын лаборатория болушу керек.

Окуу практика үчүн полигондор , базалар студенттер жана мугалимдер иштей турган жана жата турган жабдыктар менен камсыз болушу керек.

Практикалык иш, практикум өтүү , курстук жана дипломдук иш жазуу үчүн пайдаланылуучу методикалык куралдар, жабдыктар болушу зарыл. Жождо көргөзмө куралдар,мультимедиалык, аудио,видео материалдар болушу керек. Лабороториялык иш группада өткөрүлгөндө методикалык курал - жарак менен жетишээрлик өлчөмдө болушу керек.

Окуу планы боюнча өтүлгөн дисциплиналардын практикалык сабактары толугу менен керектүү жабдыктар менен жож камсыздайт.

Жож ар бир окуп жаткан студентти электрондук окуу куралын пайдаланышы үчүн интернет менен байланышкан компьютердик класстан орун менен камсыз кылат. Компьютер менен студент жумасына алты саатка чейин иштей алыщы керек. Жождо лицензиясы бар программалар болушу зарыл.

**5.3.4. Бүтүрүүчүлөрдү даярдоонун сапатын баалоо.**

Жож даярдоону сапаттуу жүргүзүп, аны төмөнкү жолдор менен ишке ашырат:

 бүтүрүүчүлөрдү даярдоонун сапатын жогорулатуу статегиясын иштеп чыгууда жумуш менен камсыз кылуучу мекемелердин өкүлдөрү катышат;

окуу программаларын дайыма мониторингдөө, рецензиялоо жүргүзүү менен;

бүтүрүүчүлөрдүн алган билимин балоонун жаны ыкмаларын, компетенцияларын иштеп чыгуу менен

сабак берген мугалимдердин компетенттүүлүгүн камсыз кылуу менен;

 жумуш менен камсыз кылуучулар менен бирдикте дайыма даярдоонун сапатын текшерүүжүргүзүү,башка жождор менен салыштыруу иштерин жүргүзүү,

коомчулукка киргизилген жаңылыктар, жасап жаткан иштер,пландар жөнүндө маалымат берүү менен жетишилет.

Негизги окуу программаларын өздөштүрүүнүн сапатын текшерүү төмөнкүлөрдөн турат:жетишүүнү текшерүү,аттестациялоодон,жыйынтыктоочу мамлекеттик аттестациядан.

 Жетишүүнү текшерүү кандай формада жана кандайча жүргүзүлөрүн ар бир жож өзү аныктайт.

**510400 География Мамлекеттик билим берүү стандартын география боюнча Ж.Баласагын атындагы КУУнун астындагы Окуу-методикалык бирикме түздү.**

**Окуу методикалык бирикменин**

**жетекчиси Темиров Б.К.**

**Түзүүчүлөр:**

|  |  |  |  |  |  |
| --- | --- | --- | --- | --- | --- |
| № | Аты жөнү | Ээлеген кызматы  | Илимий даражасы |  Окуу жайы  | Колу |
| 1 | Токторова Р.А. | География, экологии жана туризм факультетинин деканы (жетекчиси) | Г.и.к., доцент  | КУУ |  |
| 2 | Жумабекова К.К. | Окуу иштери боюнча директордун орун басары |  | №83 мектеп-гимназия |  |
| 3 | Кендирбаева А.Ж | Физикалык география кафедрасынын башчысы | Г.и.к., доцент  | КУУ |  |
| 4 | Кадыркулов М.К.  | Физикалык география кафедрасынын профессору | Г.и.к., проф.. | КУУ |  |
| 5 | Кулматов Т.Н. | Физикалык география кафедрасынын доценти | Г.и.к., проф.м.а. | КУУ |  |
|  | Султаналиев Э.Н.  |  География кафедрасынын доценти | Г.и.к., доцент | И.Арабаев атындагы КМУ |  |
|  | Дылдаев М.М | Экология жана менеждмент факультетинин деканы | Г.и.д., доцент | К.Карасаев атындагы БМУ |  |